1. grein Íþróttabandalag Reykjavíkur , skammstafað ÍBR , er héraðssamband íþrótta - og ungmennafélaga í Reykjavík . Það starfar samkvæmt lögum ÍSÍ , 6. kafla og íþróttalögum nr. 64 frá 12. júní 1998 , 6.gr . 2. grein Hlutverk ÍBR er : a ) Að gæta hagsmuna íþróttahreyfingarinnar í Reykjavík og vera málsvari hennar gagnvart opinberum aðilum . e ) Að stjórna sameiginlegum íþróttamálum Reykjavíkur og vera þar fulltrúi ÍSÍ , en sérráð , sem stofnuð eru , fara með stjórn sérgreinamála sbr. 20.gr . f ) Að aðstoða við skipulag , undirbúning og framkvæmd íþróttamóta í héraðinu . g ) Að varðveita og skipta milli félaganna því fé , sem til þeirra hefur verið veitt . h ) Að staðfesta lög / lagabreytingar aðildarfélaga til að þau öðlist gildi og halda utan um staðfest lög félaga . i ) Að fylgjast með því að starfsemi aðildarfélaga fari fram skv. gildandi lögum þeirra og íþróttahreyfingarinnar í heild . 3. grein Öll félög í Reykjavík , sem hafa íþróttir og æskulýðsstarf á stefnuskrá sinni , eiga rétt á að gerast aðilar að ÍBR , enda fullnægi þau þeim skilyrðum , sem á hverjum tíma gilda um frjálsa íþróttastarfsemi . 4. grein Óski félag að gerast aðili að ÍBR , skal það senda stjórn ÍBR umsókn sína ásamt lögum félagsins , skýrslu um stofndag þess og ár , stjórn þess og tölu félagsmanna . Samhliða umsókn um aðild skal greiða inntökugjald sem stjórn ÍBR ákveður hverju sinni . Uppfylli félagið inntökuskilyrði þessara laga , öðlast það réttindi hjá bandalaginu þegar stjórn ÍBR hefur samþykkt aðild þess . ÍBR tilkynnir ÍSÍ og viðkomandi sérsambandi um stofnun nýrra félaga og deilda . 5. grein Ef félag hefur á stefnuskrá sinni fleiri en eina íþróttagrein er félaginu heimilt að stofna deild um hverja þeirra , samanber lög viðkomandi félags . Stofnun deildar skal tilkynna til framkvæmdastjórnar ÍBR og viðkomandi sérsambands . Aðalstjórn félags fer með æðsta vald í félaginu milli aðalfunda og ber ábyrgð á starfi og fjárhag félagsins í heild . 6. grein Þeir sem taka þátt í starfi íþróttahreyfingarinnar í Reykjavík skulu kappkosta að varðveita gott orðspor íþrótta , ímynd þeirra og trúverðugleika . Í því skyni skulu þeir reiða sig á eigin samvisku í siðferðilegum efnum og jafnframt stunda fagleg og heiðarleg vinnubrögð , vekja traust og virðingu og leitast við að styrkja samstarf og samstöðu . 7. grein Aðildarfélög skulu senda starfsskýrslur með félaga - og iðkendatölum og tölum úr ársreikningum til ÍBR fyrir 15. apríl ár hvert . Fyrir 1. júní ár hvert skulu félögin skila ársskýrslu og árituðum endurskoðuðum ársreikningi til bandalagsins . Berist þessar skýrslur ekki innan tilskilinna tímamarka er stjórn ÍBR heimilt að fresta samkvæmt eigin ákvörðun greiðslum á hlutdeild viðkomandi aðila í tekjum Íslenskrar getspár þar til skýrslur hafa borist . 8. grein Vanræki aðildarfélag að halda aðalfund á tilsettum tíma , skal framkvæmdastjórn ÍBR , ef þörf krefur , boða til fundarins og sjá um framkvæmd hans . Til að framfylgja eftirlitsskyldu sinni skal ÍBR hafa fullan aðgang að bókhaldi og fylgiskjölum sambandsaðila sinna og ef ástæða þykir til getur framkvæmdastjórn tilnefnt sérstakan skoðunarmann reikninga fyrir aðildarfélag og fyrirskipað ítarlega rannsókn á fjárreiðum viðkomandi aðila . Aðildarfélag getur krafist þess að ÍBR feli löggiltum endurskoðanda að kanna bókhaldsgögnin . 9. grein Þjónustugjald aðildarfélaganna til ÍBR miðast við tölu gjaldskyldra félagsmanna , þ.e. 18 ára og eldri . Þing ÍBR ákveður upphæð gjaldsins fyrir hvert ár . Skýrslu - og reikningsár ÍBR miðast við almanaksárið . 10. grein Hvert það aðildarfélag , sem ekki hefur haldið aðalfund og sent skýrslur og ársreikninga í samræmi við 7. gr. og ekki greitt þjónustugjald missir atkvæðisrétt sinn á næsta þingi ÍBR og missir einnig rétt til að tilnefna fulltrúa á Íþróttaþing . Líði annað ár án þess að félag haldi aðalfund eða geri skil á skýrslum , ársreikningum og gjöldum , getur þing ÍBR tekið ákvörðun um , að félaginu skuli vikið úr bandalaginu . Þá skal og senda bandalagsaðilum upplýsingar um fjölda fulltrúa þeirra á þinginu auk kjörbréfs . Þau mál , sem aðilar ÍBR óska að verði á dagskrá , skulu berast stjórn íþróttabandalagsins í síðasta lagi fjórum vikum fyrir þingsetningu . Tilkynningar um framboð til formanns og stjórnar Íþróttabandalags Reykjavíkur skulu berast kjörnefnd eigi síðar en þremur vikum fyrir þing . Framboði til stjórnar eða formanns skal fylgja yfirlýsing um stuðning við framboð frá félagi eða félögum með a.m.k. 5 atkvæði . 12. grein Hvert aðildarfélag hefur rétt til að senda fulltrúa á þing . Það skal hafa atkvæðisrétt miðað við fjölda félagsmanna á síðastliðinu starfsári . Hver þingfulltrúi má aðeins fara með atkvæði fyrir eitt félag . Hver þingfulltrúi getur að hámarki farið með tvö atkvæði samkvæmt eftirfarandi : 1 - 200 félagsmenn hljóti 1 atkvæði og 1 fulltrúa 201 - 400 “ “ 2 atkvæði og 1 fulltrúa 401 - 600 “ “ 3 atkvæði og 2 fulltrúa 601 - 800 “ “ 4 atkvæði og 2 fulltrúa 801-1000 “ “ 5 atkvæði og 3 fulltrúa 1001 - 1200 “ “ 6 atkvæði og 3 fulltrúa 1201 - 1400 “ “ 7 atkvæði og 4 fulltrúa 1401 - 1600 “ “ 8 atkvæði og 4 fulltrúa 1601 - og yfir “ “ 9 atkvæði og 5 fulltrúa 13. grein Á þingi ÍBR eiga sæti með málfrelsi , tillögu - og atkvæðisrétti fulltrúar þeir , sem aðildarfélög ÍBR hafa kjörið til þings skv. 12. gr. sbr. þó 10. gr. , svo og einn fulltrúi frá hverju sérráði á bandalagssvæðinu sbr. þó 20. gr . Að auki hafa eftirtaldir aðilar rétt til þingsetu með málfrelsi og tillögurétt : Framkvæmdastjórn ÍBR , framkvæmdastjórn ÍSÍ , fulltrúi ráðuneytis íþróttamála og fulltrúi Reykjavíkurborgar . 14. grein Dagskrá þingsins skal vera þessi : 1 . Lagt fram og rætt : Skýrsla stjórnar og ársreikningar og atkvæði greidd um þá . Laganefnd kjörin til að athuga breytingar fyrir aðra umræðu . Ræddar tillögur og mál , sem liggja fyrir . b ) Kosnir þrír stjórnarmenn af sex úr fráfarandi stjórn . g ) Kosnar fastanefndir , er þingið ákveður . Þingið skal móta stefnu ÍBR , a.m.k. til næstu tveggja ára með því að ákveða þá málaflokka , sem leggja ber áherslu á í starfi framkvæmdastjórnar . Öllum stærri málum , sem þingið fær til meðferðar , skal vísað til nefnda og starfa þær á milli funda . Í sambandi við þingið má flytja erindi og hafa íþróttasýningar , eftir því sem tími er til . 15. grein Í málum , sem tilkynnt hafa verið í þingboði , hvort sem er á reglulegu þingi eða aukaþingi , ræður einfaldur meirihluti atkvæða úrslitum . 1 . Séu félagsmenn ÍBR færri en 10.000 , skal fyrst koma einn fulltrúi frá framkvæmdastjórn , tveir , ef félagsmenn eru frá 10.000 til 19.999 , þrír , ef félagsmenn eru frá 20.000 til 29.999 og fjórir , ef félagsmenn eru 30.000 eða fleiri . Á sama hátt skulu koma jafnmargir varamenn . 2 . Hverfafélögin skulu síðan tilnefna einn aðalfulltrúa hvert . 3 . Íþróttafélögin skulu síðan tilnefna aðalfulltrúa í hlutfalli við fjölda þingfulltrúa sinna á þingi ÍBR uns tilskyldum fulltrúafjölda er náð , og skal miðað við reglur um hlutfallskosningar . 4 . Varafulltrúar á Íþróttaþing , jafnmargir aðalfulltrúum , skulu valdir þannig : a ) Fyrst komi einn varafulltrúi frá hverju aðildarfélagi ÍBR sem hefur tilnefnt aðalfulltrúa án þess að fá fulltrúa kjörinn í röð sem ræðst af fjölda þingfulltrúa á þingi ÍBR . b ) Þá varafulltrúa sem þá á eftir , skal velja eftir sömu reglu og aðalfulltrúar eru valdir . Um seturétt á aukaþingi fer skv. 11. grein en allir boðunarfrestir og skilafrestir skulu vera helmingi styttri en þegar um hefðbundið þing er að ræða . Kosin þriggja manna kjörbréfanefnd . Tekin til meðferðar þau mál , er gefið hafa tilefni til aukaþingsins og tilkynnt voru með þingboðinu . 18. grein Á milli þinga stjórnar bandalaginu 7 manna framkvæmdastjórn , sem kosin er til tveggja ára í senn . Framkvæmdastjórn skiptir sjálf með sér verkum . Formannafundur skal haldinn það árið , sem þing er ekki haldið og gerir þá framkvæmdastjórn grein fyrir störfum sínum frá síðasta þingi og leggur fram ársreikninga bandalagsins fyrir næsta reikningsár á undan . Til formannafundar eru boðaðir formenn allra aðildarfélaga ÍBR auk framkvæmdastjóra . 19. grein Stjórn ÍBR skal sjá um allar framkvæmdir bandalagsins og vinna að málum þess . Stjórninni er heimilt að skipa nefndir innan eða utan sinna vébanda til að sjá um að framkvæma viss mál bandalagsins . Formaður skal kalla saman fundi framkvæmdastjórnar eftir því sem þurfa þykir . 20. grein Stofna má sérráð sem fjallar um sérfræðileg málefni íþróttagreinar innan ÍBR . 21. grein Stjórn ÍBR skal veita viðtöku og geyma í skjalasafni sínu skýrslur um íþróttamót , sem haldin eru í héraðinu , myndum og öðrum sögulegum heimildum um íþróttastarf í Reykjavík . 22. grein Ef ágreiningur rís innan stjórnar ÍBR eða meðal bandalagsaðila um réttindi félaga eða um skilning á þessum lögum skal leggja málið fyrir dómstól ÍSÍ til úrskurðar . 23. grein Verði ÍBR lagt niður skiptast eigur þess milli aðildarfélaga eftir stærð þeirra , 34% eftir fjölda deilda , 33% eftir fjölda iðkenda og 33% eftir fjölda félagsmanna . 24. grein Lög þessi öðlast gildi , þegar framkvæmdastjórn ÍSÍ hefur staðfest þau .